CELEX: 62011CO0227
Language: ro
Date: 2012-01-19 00:00:00
Title: Ordonanța Curții (Camera a șasea) din 19 ianuarie 2012.#DHL Danzas Air & Ocean (Netherlands) BV împotriva Inspecteur van de Belastingdienst/Douane West, kantoor Hoofddorp.#Articolul 104 alineatul (3) din Regulamentul de procedură — Tariful vamal comun — Poziții tarifare — Analizori de rețea — Clasificare — Valoarea juridică a unui aviz de clasificare emis de Organizația Mondială a Vămilor.#Cauza C-227/11.

Ordonanța Curții (Camera a șasea) din 19 ianuarie 2012 — 
      DHL Danzas Air & Ocean/Inspecteur van de Belastingdienst
      (Cauza C‑227/11)
      „Articolul 104 alineatul (3) din Regulamentul de procedură — Tariful vamal comun — Poziții tarifare — Analizori de rețea — Clasificare — Valoarea juridică a unui aviz de clasificare emis de Organizația Mondială a Vămilor”
      1.                     Tariful vamal comun — Poziții tarifare — Interpretare — Recurgere la avizele de clasificare emise de Organizația Mondială
            a Vămilor — Recurgere la Nomenclatura combinată — Limite — Aviz care nu poate sta la baza invalidării unui regulament de clasificare —
            Mărfuri importate anterior adoptării avizului menționat (a se vedea punctele 4 și 43)
      2.                     Tariful vamal comun — Poziții tarifare — Analizori de rețea activi — Clasificare la subpoziția 9030 40 90 sau la subpoziția
            9030 40 00 din Nomenclatura combinată — Condiție (Regulamentele nr. 1810/2004 și nr. 1719/2005 ale Comisiei) (a se vedea punctul 53
            și dispozitivul)
      Obiectul
      
         
               Cerere de decizie preliminară — Rechtbank Haarlem — Validitatea Regulamentului (CE) nr. 129/2005 al Comisiei din 20 ianuarie
                  2005 privind clasificarea anumitor mărfuri în Nomenclatura combinată și de modificare a Regulamentului (CE) nr. 955/98 (JO
                  L 25, p. 37, Ediție specială, 02/vol. 17, p. 175) — Analizori de rețea
               
            Dispozitivul
      Nomenclatura combinată care figurează în anexa I la Regulamentul (CEE) nr. 2658/87 al Consiliului din 23 iulie 1987 privind
         Nomenclatura tarifară și statistică și Tariful vamal comun, astfel cum a fost modificată prin Regulamentul (CE) nr. 1810/2004
         al Comisiei din 7 septembrie 2004 și, respectiv, prin Regulamentul (CE) nr. 1719/2005 al Comisiei din 27 octombrie 2005, trebuie
         interpretată în sensul că analizorii de rețea, precum cei în discuție în litigiul principal, pot fi clasificați la subpoziția
         9030 40 90 din Nomenclatura combinată, în versiunea care rezultă din Regulamentul nr. 1810/2004, sau la subpoziția 9030 40 00
         din Nomenclatura combinată, în versiunea care rezultă din Regulamentul nr. 1719/2005, în funcție de data la care au fost importați,
         cu condiția ca aceste aparate să aibă drept scop chiar măsurarea sau controlul de mărimi electrice, ceea ce revine instanței
         naționale să verifice. În lipsa acestui scop, aceste aparate trebuie clasificate la subpoziția 9031 80 39 din Nomenclatura
         combinată, în versiunea care rezultă din Regulamentul nr. 1810/2004, sau la subpoziția 9031 80 38 din Nomenclatura combinată,
         în versiunea care rezultă din Regulamentul nr. 1719/2005, în funcție de data la care au fost importați.